หลังจากเขียนรีวิวในวงในมา 10 รีวิวแล้ว ก็เพิ่งค้นพบการเช็คอินในวงใน เอิ่มมมม... ช้าไปไหม ? 5555 แต่ก็มาประเดิมเช็คอินร้านนี้ซะหน่อย

ร้าน Aberta Coffee อยู่ชั้น 2 ตรงทางเชื่อมระหว่าง The Hub กับเซียร์รังสิต ซึ่งตัว 2 อาคารเนี่ยจะมีทางเชื่อม 2 ที่ คือด้านหน้ากับด้านหลัง ร้าน Aberta Coffee อยู่ฝั่งทางเชื่อมด้านหลัง จริงๆทางเชื่อมที่นี่เขาเรียก Sky Walk แต่ซีจะเรียกทางเชื่อมอ่ะ มันง่ายดี 5555

ร้าน Aberta Coffee แลดูจะเน้นขายเครื่องดื่ม และของหวาน พวกวาฟเฟิล แพนเค้ก มีเค้กเป็นชิ้นๆวางให้เลือกในตู้บ้าง แล้วยังมีของคาว คาวที่ว่าก็เหมือนอาหารมื้อนึงเลย แต่ก็มีแพนเค้กเป็นส่วนประกอบด้วย เนื่องจากซีหิวข้าวมากๆ แต่ก็อยากลองทานร้านนี้ ก็เลยสั่งอาหารคาว ที่มันดูเป็นมื้อเลย โดยราคาจะเป็นราคาเดียวกันหมดเลยสำหรับเมนูอาหารคาว (มันแปลกๆไหมเนี่ย คำว่าอาหารคาว นึกคำไม่ออกอ่ะ 5555) ก็คือราคา 89 บาท ~ //ซีว่าไม่แพงนะ เพราะอร่อยจริงๆ 555//

ที่ซีสั่งก็เป็น Tuna Salad & Cheese Pancake อย่างที่บอก 89 บาท ตอนแรกที่ดูก็หน้าตาดีนะ เสิร์ฟพร้อมซอสมะเขือเทศ ซึ่งตอนทานซีก็ลองใส่ๆนะ แต่ลองตอนใกล้หมดแล้ว มันเหมือนว่าไม่ใส่ก็อร่อยแล้วนะ จริงๆจะบอกว่า น้ำสลัดอร่อยมากกกกก~ >< คิดว่าถ้าไปอีกคงสั่งเมนูอาหารคาวอ่ะ 55555 //เขาเน้นของหวาน ผิดคอนเซปเขาอีก 5555//
แล้วก็สั่งน้ำ คือจริงๆลังเลว่าจะสั่งของหวาน หรือเครื่องดื่มดี แต่ก็กลัวอิ่มไง เลยสั่งนมสดปั่นแทน ราคาก็แบบทั่วๆไปแหละ มีแบบร้อน ใส่น้ำแข็ง แล้วก็ปั่น ราคาจะต่างกันประมาณ 10 บาท (สำหรับนมสดเน๊อะ เมนูอื่นๆซีมองผ่านๆ แต่คิดว่าราคาคงพอๆกัน) ของซีนมสดปั่น 50 บาท ถ้าร้อน 30 เย็น 40 แล้วก็ปั่น 50บาท รสชาติก็อร่อยแบบปกติอ่ะ (เข้าใจไหม? 555) แต่คือให้เยอะมากกกก อันนี้มากจริงๆแก้วซะใหญ่ ตกใจเลย 
แล้วที่นี่มีเสิร์ฟน้ำเปล่าฟรี (ในรูปก็แก้วขาวเล็กๆ เห็นเปล่า~~)

แล้วร้านนี้เขามีโปรโมชั่นด้วยนะ ซีไปวันนี้ หวยออกเน๊อะ เขามีแปะหน้าร้านประมาณว่า เอาลอตเตอรี่มา จะลด 10 บาท (โปรโมชั่นเหมือนให้เอา 10 บาทไปซื้อมาม่าต่อ 5555)
แล้วก็มีโปรเช็คอิน หรือกดไลค์เพจทางร้าน ลด 10% ...อันนี้ซีรีบเช็คอินเลย 5555
แล้วก็ยังมีบัตรสะสมแต้มอี๊กกกก (โปรเยอะมาก) บัตรนี่เป็นการสะสมแต้มจากการซื้อเครื่องดื่ม ซื้อครบ 10 แก้ว แลกฟรี 1 แก้ว

ซีมาอ่านกระดาษที่ใส่แก้วทีหลัง เพิ่งรู้ว่าเรื่องเครื่องดื่มเขาใช้วัตถุดิบ แล้วก็เครื่องชงกาแฟที่อลังการมากอ่ะ (แล้วตัวเองสั่งนมสดปั่น เจริญ 5555) เลยรู้สึกว่าทางร้าน Aberta Coffee ค่อนข้างในความสำคัญในเรื่องเครื่องดื่ม แล้วคนที่เข้ามา แบบผู้ใหญ่ วัยกลางคน ก็จะสั่งเครื่องดื่มกันซะมากกว่า

ร้านนี้ซีแนะนำสุดๆเลย เพราะน้ำสลัดอร่อย ก็เราไม่ได้เลือกทานอะไรที่เป็นจุดขายของร้านอ่ะ แต่น้ำสลัดอร่อย อร่อยจริงๆ 555555

ปล.ลืมบอกว่าสั่งเครื่องดื่มเขาแถมคอนเฟลกมาด้วย กระปุกเล็กๆ แล้วก็อร่อยอีกแล้ว 
โอ่ยยยย ถ้าน้ำหนักขึ้นจะโทษร้านนี้บอกเลย เช้าวันนี้วางแผนกับตัวเองว่าจะกินอาหารคลีน เดินออกมา อ๊าวว ร้านไม่เปิด เลยจบๆไป ตอนเย็นอยู่ๆก็ไปเดินเซียร์ซะงั้น T_____T